
DR 30.11.2009 73 

 
Keempat ia juga harus memasang alat-alat pengesan dan pemantauan di 

kawasan-kawasan berisiko tinggi.  

Kelima ianya juga patut melaksanakan kajian dan pemantauan lengkap terhadap 
cerun-cerun sedia ada yang telah menunjukkan tanda-tanda rekahan, tindakan pencegahan 
segera dan pemantauan berkala perlu dilaksanakan. Keenamnya, satu sistem saluran paip 
air di kawasan cerun hendaklah tidak ditanam di dalam tanah, ketujuh sistem saluran parit 
air dan saluran paip kumbahan di kawasan cerun perlu dibuat pemeriksaan dan 
penyelenggaraan berkala bagi mengelakkan dan pengesanan awal sebarang kebocoran. 

 Jadi ini adalah di antara perkara-perkara yang telah di anjurkan oleh 
Jawatankuasa Teknikal Kajian Tanah Runtuh di Bukit Antarabangsa. Saya ingin tahu 
apakah status kemajuan kerja yang telah dilakukan untuk mengukuhkan dan membaik pulih 
keadaan di Bukit Antarabangsa. Seterusnya Tuan Pengerusi, saya juga ingin 
mempersoalkan tentang apakah yang menjadi halangan kepada pihak Menteri untuk 
mengklasifikasikan laporan siasatan... 

 Datuk Haji Mohamad bin Haji Aziz [Sri Gading]: [Bercakap tanpa menggunakan 
pembesar suara]          

 Puan Hajah Zuraida Kamaruddin [Ampang]: ...Tanah runtuh di Bukit 
Antarabangsa, sekiranya tidak ada apa yang hendak disembunyikan jadi saya kira perkara 
ini harus diredakan. Dijadikan satu public document untuk penduduk memberi keadilan 
kepada penduduk Bukit Antarabangsa untuk dapatkan laporan ini agar mereka tahu 
bagaimana mereka hendak menguruskan hidup mereka, sama ada mereka harus duduk di 
situ ataupun mengambil langkah-langkah untuk pindah ke tempat lain demi keselamatan 
mereka. Jadi pihak Menteri tidak payah berdolak-dalik di atas perkara ini untuk mengatakan 
bahawa mungkin kalau diminta boleh diberi dan diberi hanya kepada 14 orang yang terlibat 
dan sebagainya. 

 Saya rasa ini satu tindakan yang tidak profesional, tindakan yang tidak terbuka 
oleh pihak kementerian. Seterusnya juga Tuan Pengerusi, di antara sebab terjadinya tanah 
runtuh di Bukit Antarabangsa adalah kerana faktor utamanya adalah akibat dari kebocoran 
paip air dari saluran paip air yang aktif di sepanjang jajaran rumah terbengkalai di mana 
ianya telah meningkatkan kandungan air dalam tanah di kawasan kegagalan cerun. Jadi 
apakah tindakan kementerian untuk memastikan bahawa projek perumahan terbengkalai di 
atas bukit itu dikendalikan, diuruskan sama ada patut dirobohkan ataupun apa tindakan 
selanjutnya, itu harus juga dilakukan demi menjaga keselamatan penduduk Bukit 
Antarabangsa.  

Seterusnya juga Tuan Pengerusi, saya ingin menyentuh Butiran 31000 – 
Pembinaan Jalan dan Jambatan (Projek Baru), Butiran 41000 – Kajian Kemungkinan Jalan 
(Projek Baru), Butiran 51000 – Pelbagai Pembinaan (Projek Baru), Butiran 60000 – Naik 
taraf Jalan raya dan Laluan dan Butiran 61000 – Naik taraf Jalan-jalan (Projek Baru), yang 
sibuk mengatakan tentang baik jalanlah, pulih jalanlah, kemungkinan boleh naik jalan dan 
dinaiktarafkan dan sebagainya. Saya ingin bertanya juga di sini apakah kementerian ada 
membuat perancangan atau pelan tindakan untuk membetulkan, menaiktarafkan jalan raya 
di kawasan Bandar Ampang yang mana 20 hingga 30 tahun lepas mengalami masalah 
kesesakan dari zaman dahulu sampai sekarang tidak ada perubahan langsung.  

Jadi saya minta Menteri tolong kaji semula jalan-jalan raya di kawasan Ampang 
dan perbetulkan sistem jalan raya agar trafik di situ juga tidak mengalami kesesakan yang 
amat teruk sekali dan bagaimanakah kementerian juga mengambil kira apabila membina 
jalan-jalan baru atau menaik taraf jalan, mengambil kira tentang bahu-bahu jalan yang 
lengkap dengan railing yang mana ianya adalah satu daripada perancangan general 
response budgeting, mengambil kira keselamatan orang perempuan dan anak-anak di 
tengah jalan, agar jalan-jalan yang ada railing ini mudah-mudahan akan dapat menghalang 
berlakunya kejadian-kejadian ragut, rampas dan sebagainya dan mengurangkan kejadian 
sedemikian. 

 

 



Keempat ia juga harus memasang alat-alat pengesan dan pemantauan di. kawasan-kawasan berisiko tinggi. Kelima ianya juga patut melaksanakan kajian dan pemantauan lengkap terhadap cerun-cerun sedia ada yang telah menunjukkan tanda-tanda rekahan, tindakan pencegahan segera dan pemantauan berkala perlu dilaksanakan. Keenamnya, satu sistem saluran paip air di kawasan cerun hendaklah tidak ditanam di dalam tanah, ketujuh sistem saluran parit air dan saluran paip kumbahan di kawasan cerun perlu dibuat pemeriksaan dan penyelenggaraan berkala bagi mengelakkan dan pengesanan awal sebarang kebocoran. Jadi ini adalah di antara perkara-perkara yang telah di anjurkan oleh Jawatankuasa Teknikal Kajian Tanah Runtuh di Bukit Antarabangsa. Saya ingin tahu apakah status kemajuan kerja yang telah dilakukan untuk mengukuhkan dan membaik pulih keadaan di Bukit Antarabangsa. Seterusnya Tuan Pengerusi, saya juga ingin mempersoalkan tentang apakah yang menjadi halangan kepada pihak Menteri untuk mengklasifikasikan laporan siasatan... Datuk Haji Mohamad bin Haji Aziz [Sri Gading]: [Bercakap tanpa menggunakan pembesar suara]. Puan Hajah Zuraida Kamaruddin [Ampang]: ...Tanah runtuh di Bukit Antarabangsa, sekiranya tidak ada apa yang hendak disembunyikan jadi saya kira perkara ini harus diredakan. Dijadikan satu public document untuk penduduk memberi keadilan kepada penduduk Bukit Antarabangsa untuk dapatkan laporan ini agar mereka tahu bagaimana mereka hendak menguruskan hidup mereka, sama ada mereka harus duduk di situ ataupun mengambil langkah-langkah untuk pindah ke tempat lain demi keselamatan mereka. Jadi pihak Menteri tidak payah berdolak-dalik di atas perkara ini untuk mengatakan bahawa mungkin kalau diminta boleh diberi dan diberi hanya kepada 14 orang yang terlibat dan sebagainya. Saya rasa ini satu tindakan yang tidak profesional, tindakan yang tidak terbuka oleh pihak kementerian. Seterusnya juga Tuan Pengerusi, di antara sebab terjadinya tanah runtuh di Bukit Antarabangsa adalah kerana faktor utamanya adalah akibat dari kebocoran paip air dari saluran paip air yang aktif di sepanjang jajaran rumah terbengkalai di mana ianya telah meningkatkan kandungan air dalam tanah di kawasan kegagalan cerun. Jadi apakah tindakan kementerian untuk memastikan bahawa projek perumahan terbengkalai di atas bukit itu dikendalikan, diuruskan sama ada patut dirobohkan ataupun apa tindakan selanjutnya, itu harus juga dilakukan demi menjaga keselamatan penduduk Bukit Antarabangsa. Seterusnya juga Tuan Pengerusi, saya ingin menyentuh Butiran 31000- Pembinaan Jalan dan Jambatan (Projek Baru), Butiran 41000- Kajian Kemungkinan Jalan (Projek Baru), Butiran 51000- Pelbagai Pembinaan (Projek Baru), Butiran 60000- Naik taraf Jalan raya dan Laluan dan Butiran 61000- Naik taraf Jalan-jalan (Projek Baru), yang sibuk mengatakan tentang baik jalanlah, pulih jalanlah, kemungkinan boleh naik jalan dan dinaiktarafkan dan sebagainya. Saya ingin bertanya juga di sini apakah kementerian ada membuat perancangan atau pelan tindakan untuk membetulkan, menaiktarafkan jalan raya di kawasan Bandar Ampang yang mana 20 hingga 30 tahun lepas mengalami masalah kesesakan dari zaman dahulu sampai sekarang tidak ada perubahan langsung. Jadi saya minta Menteri tolong kaji semula jalan-jalan raya di kawasan Ampang dan perbetulkan sistem jalan raya agar trafik di situ juga tidak mengalami kesesakan yang amat teruk sekali dan bagaimanakah kementerian juga mengambil kira apabila membina jalan-jalan baru atau menaik taraf jalan, mengambil kira tentang bahu-bahu jalan yang lengkap dengan railing yang mana ianya adalah satu daripada perancangan general response budgeting, mengambil kira keselamatan orang perempuan dan anak-anak di tengah jalan, agar jalan-jalan yang ada railing ini mudah-mudahan akan dapat menghalang berlakunya kejadian-kejadian ragut, rampas dan sebagainya dan mengurangkan kejadian sedemikian.